มี ปจด.ตอนวันที่10-13มี.ค. มีพสพ.ตอน13มี.ค.63 โดยไม่ได้สวมใสเเต่ก็ไม่หลั่ง หลังจากนั้นเเฟนก็ไปสวมใส่ถุงยางแล้วมี พสพ ต่อค่ะ อย่างจะทราบว่ามีโอกาสตั้งครรภ์มั้ยค่ะ เพราะตอนนี้ปจด.ยังไม่มาค่ะ และปจดเมื่อเดือนมกรามาเมื่อวันที่27-31ม.ค.ค่ะ และเดือนมี.ค.มีเมื่อวันที่10-13ค่ะ จะเสี่ยงมั้ยค่ะ ตอนนี้ก็มีอาการเจ็บที่หัวนม ปวดท้องน้อยเป็นช่วงๆค่ะตอนนี้เครียดมากเลยค่ะ รบกวนช่วยตอบด้วยน่ะค่ะ
สวัสดีค่ะ หากประจำเดือนมาวันที่ 10 มี.ค. แล้วได้มีเพศสัมพันธ์ในวันที่ 13 มี.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ามีเพศสัมพันธ์ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1% ดังนั้น การที่ประจำเดือนยังไม่มา จึงไม่น่าเกิดจากการตั้งครรภ์ แต่อาจเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แต่หากเครียดและกังวลมาก ก็อาจลองตรวจหาการตั้งครรภ์ดู หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่จะมาในที่สุดค่ะสำหรับอาการเจ็บหัวนม เจ็บท้องน้อยเป็นช่วงๆ อาจเป็นอาการก่อนการมีประจำเดือนมาก็ได้ หรือเกิดจากการมีความเครียดก็ได้ค่ะหลังจากนี้ หากมีประจำเดือนมาแล้ว และจะมีเพศสัมพันธ์บ่อยๆ อีกควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ